钦定古今图书集成/明伦汇编/官常典/第645卷 > 宋
## 钦定古今图书集成/明伦汇编/官常典/第645卷 > 宋

宋制，县分赤畿、望、紧、上中下，设丞、簿、尉以佐之。
按：《宋史职官志》县令，“建隆元年，令天下诸县除赤畿
外，有望、紧、上中下。掌总治民政，劝课农桑，平决狱讼。
有德泽禁令则宣布于治境。凡户口、赋役、钱谷、振济、
给纳之事皆掌之，以时造户版及催理二税。有水旱，
则有灾伤之诉，以分数蠲免。民以水旱流亡，则抚存
安集之，无使失业。有孝悌行义闻于乡闾者，具事实
上于州，激劝以励风俗。若京朝幕官则为知县事，有
戍兵则兼兵马都监或监押。”初，建炎多差武臣，绍兴
诏专用文臣，然沿边溪洞处仍许武臣指射，邑大事
烦则堂除，仍备绯章服，严差出之禁，任满有政绩则
与升擢。乾道以后，定以三年为任，仍非两任不除监察御史初改官人必作县，谓之“须入。”十六年，诏知县
在任不成两考，即不合理为实历。嘉定十二年，诏两
经作令满替者，实历九考，有政声、无过犯、举员及格
改官人，特免再作知县，许受签判或干官，以当知县
履历。

县丞初不置。天圣中，因苏耆请，开封两县始各置丞
一员，在簿、尉之上，仍于有出身幕职令录内选充。皇
祐中，诏赤县丞并除新改官人。熙宁四年，编修条例
所言：“诸路州军繁剧县令，户二万已上增置丞一员，
以幕职官或县令人充。”元祐元年，诏：“应因给纳常平、
免役置丞，并行省罢。如委事务繁剧难以省罢处，令”
转运司存留。崇宁二年，宰相蔡京言：“熙宁之初，修水
土之政，行市易之法，兴山泽之利，皆王政之大。请县
并置丞一员，以掌其事。”大观三年，诏：昨增置县丞内，
除旧额及万户以上县事务繁冗，及虽非万户，实有
山泽坑冶之利可以修兴去处，依旧存留外，馀皆减
罢。建炎元年，诏县丞系嘉祐以前员“阙，并万户处存
留一员，馀并罢。”绍兴三年，以淮东累经兵火，权罢县
丞。十八年，置海陵丞一员。嘉定后小邑不置丞，以簿
兼。

主簿。开宝三年，诏诸县千户以上置令、簿、尉，四百户
以上置令、尉，令知主簿事；四百户以下置簿、尉，以主
簿兼知县事。咸平四年，王钦若言：“川、陕县五千户以
上，请并置簿，自馀仍以尉兼。”从之。自后川蜀及江南
诸县各增置主、簿。中兴后置簿，掌出纳官物，销注簿
书。凡县不置丞，则簿兼丞之事。凡批销必亲书押，不
许用手记。仍不许差出，以防销注。

尉。建隆三年，每县置尉一员，在主簿之下，奉赐并同。
至和二年，开封、祥符两县各增置一员，掌阅习弓手，
戢奸禁暴。凡县不置簿，则尉兼之。中兴，沿边诸县间
以武臣为尉，并带兼巡捉私茶、盐、矾，亦或文武通差。
隆兴，诏不许差癃老疾病年六十以上之人。邑大事
烦，则置二尉。绍熙中，诏恩科人年及六十不差。嘉定
十三年，诏“极边县尉获盗酬赏班改，岁以二员为额。”

### 太祖建隆元年定县为望紧上中下令三年一注有异政者诏参军验实以闻

按：《宋史太祖本纪》：建隆元年“冬十月壬申，定县为望、
紧，上、中下，令三年一注。”“戊子，诏诸道长贰有异政众
举留请立碑者，委参军验实以闻。”

建隆三年，诏“考县令，以户田增减为黜陟。”

按：《宋史太祖本纪》：“建隆三年冬十一月癸亥，诏县令
考课，以户田增减为黜陟。”

建隆四年，诏选朝士分治剧邑。〈本纪并无四年选举志所载在未改元前〉
按《宋史太祖本纪》不载按《选举志》：藩郡监牧，每遣
朝臣摄守，往往专恣。太祖始削外权，命文臣往莅之。
由是内外所授官，多非本职，惟以差遣为资。历建隆
四年，诏选朝士分治剧邑，以重其事。大理正奚屿知
馆陶，监察御史王祐知魏，杨应梦知永济，屯田员外
郎于继徽知临清。常参官宰县自此始。旧制，畿内县
赤，次赤，畿外三千户以上为望，二千户以上为紧，一
千户以上为上，五百户以上为中，不满五百户为中
下。有司请据诸道所具板图之数升降天下县，以四
千户以上为望，三千户以上为紧，二千户以上为上，
千户以上为中，不满千户为中下。自是，注拟以为资
叙。又诏：“周广顺中，应出选门州县官，于”南曹投状，“准
格敕考校，无碍，与除官。其叙复者，刑部检勘送铨。”

### 乾德元年秋七月定州县所置杂职承符厅子等名数

按：《宋史太祖本纪》云云。

### 开宝元年三月庚寅班县令尉捕盗令

按：《宋史太祖本纪》云云。

### 真宗至道三年十二月辛丑诏诸路转运使申飭令长劝农

按：《宋史真宗本纪》云云。

### 仁宗天圣七年冬十月丙午诏知州军岁举判司簿尉可县令者一人

按：《宋史仁宗本纪》云云。

### 庆历三年冬十月丁未诏县令佐能根括编户隐伪以增赋入者量其数赏之

按：《宋史仁宗本纪》云云。

庆历七年。六月辛酉。诏天下知县。非鞫狱。毋得差遣
按《宋史仁宗本纪》云云。

### 神宗熙宁十年秋七月丁巳令诸路岁上县令课绩按宋史神宗本纪云云

### 哲宗元祐四年八月壬寅敕郡守贰以四善三最课县令

按：《宋史哲宗本纪》云云。

元祐七年四月甲戌，立《考察县令课绩法》。

按：《宋史哲宗本纪》云云。

### 政和元年三月己巳诏监司督州县长吏劝民增植桑柘课其多寡为赏罚

按：《宋史徽宗本纪》云云。

政和二年夏四月己丑，诏“县令以十二事劝农于境
内，躬行阡陌，程督勤惰。”

按：《宋史徽宗本纪》云云。

### 高宗绍兴元年春正月壬子诏京官知县并堂除内外侍从各举可任县令者二人犯赃连坐

按：《宋史高宗本纪》云云。

绍兴五年三月丁丑，命馆职专举县令。

按：《宋史高宗本纪》云云。

绍兴六年十二月辛酉，以山阴、诸暨等四十县为“大
邑，并命堂除。”

按：《宋史高宗本纪》云云。

绍兴七年三月丁亥，命虔、吉、南安军诸县各募土兵
百人，责知县训练防御盗贼。

按：《宋史高宗本纪》云云。

绍兴九年。秋七月甲申。以文臣为新复诸县令
按《宋史高宗本纪》云云。

绍兴十一年十二月壬午，命州县三岁一置产业部，
籍民赀财、田宅，以定赋役，禁受赇亏隐旧额。

按：《宋史高宗本纪》云云。

绍兴十九年。十一月丁未。立州县垦田增亏赏罚格
按《宋史高宗本纪》云云。

绍兴二十一年秋七月癸亥，诏“州县官尝被科率害
民重罪者，不得任守令、亲民官。”

按：《宋史高宗本纪》云云。

### 孝宗乾道二年诏县令非两任毋除一任方许关升及定监司守臣各举知县人数

按，《宋史孝宗本纪》：“乾道二年三月戊午，诏县令非两
任毋除。六月戊戌，诏改官人实历知县一任，方许关
升，著为定式。九月甲子，诏监司各举部内知县、县令
二三人，守臣各举属县一二人。”

### 淳熙七年九月丙寅诏知县成资始听监司荐举

按：《宋史孝宗本纪》云云。

淳熙八年十二月丙辰，诏：“县令有能举荒政者，监司、
郡守以名闻。”

按：《宋史孝宗本纪》云云。

### 宁宗嘉泰二年春二月戊子颁治县十二事以风励县令

按：《宋史宁宗本纪》云云。

### 嘉定九年秋七月戊辰诏边县择才不拘常法其馀并遵三年之制

按：《宋史宁宗本纪》云云。

### 度宗咸淳七年诏举廉能才堪县令者人数有差

按《宋史度宗本纪》，“咸淳七年十二月戊午，诏举廉能
才堪县令者，侍从、台谏、给舍各举十人，卿监、郎官各
举五人，制、帅、监司各举六人，知州、军监各举二人。”
咸淳九年准朱祀孙奏，诸郡属邑许本司不拘外县，
一体选辟文臣。

按《宋史度宗本纪》：咸淳九年五月乙卯，浙西安抚使、
四川制司朱祀孙言，“所部诸县除正辟文臣外，诸郡
属邑许令本司不拘外县，一体选辟文臣，以幸蜀之
士民。”奏可。